एएसबीसी यू–२२ बक्सिङ च्याम्पियनसिप
थाइल्यान्डको राजधानी बैंककमा भएको एएसबीसी यू–२२ बक्सिङ च्याम्पियनसिपको पुरुष ५७ केजी तौल समूहमा नेपाली बक्सर इन्द्रबहादुर सुनार विजयी भएका छन् ।
काठमाडौँ — थाइल्यान्डको राजधानी बैंककमा भएको एएसबीसी यू–२२ बक्सिङ च्याम्पियनसिपको पुरुष ५७ केजी तौल समूहमा नेपाली बक्सर इन्द्रबहादुर सुनार विजयी भएका छन् ।प्रिक्वाटरफाइनलमा इन्द्रबहादुरले लाओसका खेलाडी सोक्साखुनलाई ५ः० अंकले युनानिमसका आधारमा हराएका हुन् । उनले क्वाटरफाइनलमा मंगोलियाका बक्सर गन्तुमार लुन्डासँग खेल्नेछन् ।नेपालका अन्य दुई खेलाडी विजय बाटा (८६ केजी) र महिला खेलाडी त्रिशा जबेगु (७५ केजी) वाइ पाएर सेमिफाइनल पुगिसकेका छन् । महिला ४८ केजीमा सुस्मा तामाङले भियतनामकी क्युन हानसँग र ५७ केजी तौल समूहकी हेमा राईले सिंगापुरकी चौजिमिन बेर्नेससँग बिहीबार क्वाटरफाइनलमा खेल्नेछन् ।पुरुषतर्फ ४८ केजी तौलमा लालप्रसाद उप्रेतीले फिलिपिनी दुरेन्टमार्क लेटचरसँग जनवरी २० मा क्वाटरफाइनल भिडन्त गर्नेछन् ।